Hyd Internet 103 Views P.V.Sindhu
P V SINDHU
ఫుజోహుః డిపెండింగ్‌ చాంప్‌ పీవీ సింధు.. చైనా ఓపెన్‌ సూపర్‌ సిరీస్‌ క్వార్టర్స్‌లోకి అడుగుపెట్టింది. కాగా, తాజా జాతీయ చాంపియన్లు సైనా నెహ్వాల్‌, హెచ్‌ఎస్‌ ప్రణయ్‌ ఓటమితో టోర్నీ నుంచి నిష్క్రమించారు. దీంతో భారత్‌ తరఫున వరల్డ్‌ నెం:2 సింధు మాత్రమే టోర్నీలో నిలిచింది. గురువారం జరిగిన ప్రీ క్వార్టర్స్‌లో సింధు 21-15, 21-13తో హన్‌ యు (చైనా)పై అలవోకగా నెగ్గింది. క్వార్టర్స్‌లో మరో చైనా షట్లర్‌ గవో ఫింగ్జీతో సింధు తలపడనుంది. సైనా 18-21, 11-21 తో ఐదో సీడ్‌ అకానె యమగూచి (జపాన్‌) చేతిలో పరాజయం పాలైంది. పురుషుల సింగిల్స్‌ రెండో రౌండ్‌లో ప్రణయ్‌ 19-21, 17-21తో చెక్‌ యు లి (హాంకాంగ్‌) చేతిలో ఓటమి చవిచూశాడు. తొలి రౌండ్‌లో కష్టపడిన సింధు.. రెండో రౌండ్‌లో మాత్రం రెచ్చిపోయింది. కేవలం 40 నిమిషా ల్లోనే చైనా షట్లర్‌ హన్‌ యును మట్టికరిపించింది.